15/10/2010 | Administración LocalMunicipal
Brión
Bases específicas de selección de persoal laboral fixo para o acceso a unha praza vacante de monitor/a deportivo/a, en procedemento de consolidación de emprego temporal

Por esta Alcaldía con data 1 de outubro de 2010, aprobáronse as seguintes bases: É obxecto da presente convocatoria a cobertura da praza de Monitor/a Deportivo/a, cuberta con contrato temporal, con anterioridade ó 1 de xaneiro de 2005, encadrada no grupo III, segundo o Convenio Colectivo para persoal laboral do Concello de Brión, e incluída na Oferta de Emprego Publico de 2010, publicada no Boletín Oficial da Provincia Nº 63, con data de 7 de abril de 2010, ao amparo da Disposición transitoria cuarta da Lei 7/2007, e de conformidade coas Bases Xerais reguladoras dos procesos selectivos para a cobertura de prazas de persoal laboral fixo do Concello de Brión en procedemento de consolidación de emprego temporal, publicadas no BOP nº 168, con data 2 setembro de 2010. Serán funcións da praza as que lle correspondan de acordo coa súa categoría profesional, a titulación esixida, a normativa de aplicación e a organización administrativa e funcional vixente no Concello. O procedemento selectivo será o de concurso-oposición, complementado coa realización dunha entrevista curricular. Ademais dos que figuran na base terceira das bases xerais, os/as aspirantes deberán estar en posesión do título de bacharelato, formación profesional de segundo grao ou equivalente, ou estar en condicións de obtelo na data que remata o prazo de presentación de instancias. Así mesmo, os opositores tamén deberán estar en posesión do Celga 4, curso de Perfeccionamento do Galego ou acreditación de coñecemento de lingua galega equivalente. A súa composición e funcionamento axustarase ao previsto no artigo 60 do Estatuto Básico do Empregado Público, na restante normativa de aplicación e nas Bases Xerais reguladoras dos procesos selectivos para a cobertura de prazas de persoal laboral fixo do Concello de Brión en procedemento de consolidación de emprego temporal. De conformidade ao exposto con anterioridade o Tribunal terá a seguinte composición: Presidente: D. José Antonio Bouzas Neo, funcionario do Concello de Brión, grupo A2; suplente, D. Pencho Terre Boralla, funcionario do grupo C1 do Concello de Brión; Secretario: D. Luciano Pena Andrade, funcionario do Concello de Brión, grupo A2; suplente Dª Maria Flores Maria Josep Lopez Medel Diaz Guerra, funcionaria do Concello de Brión, grupo A1. Vogais.- Vogal 1º, D. Domingo Pedro Buelga Fernandez Rufete, profesor da USC na Escola de Relacións Laborais de Santiago de Compostela; suplente, D. Alberto Iglesias Fungueiriño, funcionario do Concello de Brión, grupo A1; Vogal 2º, Dª. María Carmen Camiño Rey, funcionaria do grupo C1 do Concello de Brión; suplente, D. Marcos Delgado García, funcionario do grupo C1 do Concello de Brión; Vogal 3º, D. Odair Kuhnel Martinez Barquero, profesor de ensino sencundario no IES de Sar (Santiago de Compostela); suplente, D. Loris Babayan Adra, técnico de deportes do Concello de Negreira, funcionario do grupo A1. A fase de concurso, que será previa á da oposición, non terá carácter eliminatorio, nin a puntuación obtida nela poderá aplicarse para superar os exercicios da fase de oposición. A puntuación máxima que se pode alcanzar nesta fase de concurso será a de 6 puntos por todos os méritos valorables.1. Valoraranse os seguintes méritos: a) Experiencia profesional: Por servizos prestados, no Concello de Brión, na mesma praza e categoría á que se opta e sempre referidos a servizos prestados interina ou temporalmente e iniciados con anterioridade ao 1 de xaneiro de 2005, e que de maneira ininterrompida continúen prestándose na data de finalización do prazo de presentación de instancias; 0,10 puntos por mes completo de servizos ata un máximo de 4 puntos. Considerarase como mes completo calquera fracción de tempo traballado superior a 15 días b) Formación Cursos de formación, perfeccionamento, post-grao e especialización sobre materias directamente relacionadas coas funcións propias da praza convocada, impartidos, homologados ou recoñecidos por organismos dependentes de administracións públicas, valoraranse da seguinte forma: Cursos con duración ata 14 horas: 0,10 puntos. Cursos con duración entre 15 e 24 horas: 0,20 puntos. Cursos con duración entre 25 e 39 horas: 0,40 puntos. Cursos con duración entre 40 e 59 horas: 0,60 puntos. Cursos con duración entre 60 e 79 horas: 0,80 puntos Cursos con duración entre 80 e 100 horas: 1 punto Cursos con duración superior a 101 horas: 1,50 puntos A puntuación global máxima por formación non poderá exceder de 2 puntos.2. Os aspirantes presentarán conxuntamente coa instancia para tomar parte no proceso selectivo unha relación dos méritos que aleguen. O modelo de instancia é o que figura nestas bases específicas como Anexo II. A dita relación acompañaranse os documentos xustificativos dos mesmos, orixinais ou fotocopias compulsadas, pois non se terán en conta, nin se valoraran aqueles que non queden debidamente acreditados, en todos os seus extremos, dentro do prazo de presentación das instancias.3. Para a acreditación dos servizos prestado deberase presentar fotocopia compulsada do contrato de traballo e certificación de vida laboral expedida pola tesourería xeral da seguridade social. Deberá quedar debidamente acreditado a categoría, praza e función desempeñada.4. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial.5. A experiencia profesional nas Administración Públicas tamén se acompañará coa certificación de servizos prestados emitida pola administración correspondente, na que claramente consten as datas concretas de prestación de servizos, a categoría profesional e na que se poda comprobar que as funcións ou tarefas realizadas correspondese coa praza convocada.6. Antes do comezo da fase de oposición publicaranse no taboleiro de anuncios e páxina web do Concello a puntuación outorgada a cada aspirante polos méritos alegados e debidamente acreditados. Os aspirantes disporán dun prazo de dez (10) días hábiles, contados a partir do día seguinte ao da publicación, para formular alegacións. A fase de oposición constará dun exercicio de carácter obrigatorio e eliminatorio. O exercicio consistirá na realización dun suposto práctico relacionado cos contidos do temario, previstos no Anexo I destas bases, e coas actividades e funcións habituais da praza obxecto de cobertura. Para este exercicio disporase dun tempo máximo de dúas horas Os temas serán propostos polo tribunal instantes antes da celebración do exercicio na forma que o tribunal considere axeitada. Este exercicio será cualificado cun máximo de 15 puntos, sendo eliminados os opositores que non acaden un mínimo de 7,5 puntos. Os aspirantes que non acrediten posuír, na data de finalización do prazo de presentación de solicitudes, o nivel de coñecemento do galego requerido nas bases, deberán realizar un exercicio específico Este exercicio consistirá na tradución, sen dicionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo dunha hora. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Tras a realización da fase de oposición, os opositores que a teñan superado, serán convocados polo Tribunal para a realización de entrevistas, nas cales se poderán realizarán preguntas relacionadas co temario, cos cometidos funcionais da prazas e a súa experiencia laboral. A puntuación máxima deste apartado será de 5 puntos. A cualificación final será a suma das puntuacións obtidas na fase de concurso, na de oposición e na entrevista No suposto de empate nas puntuación de dous ou máis aspirantes, resolverase a favor do aspirante que obtivese a puntuación máis alta na fase de concurso. De proseguir a igualdade, resolverase acudindo á puntuación obtida na fase de oposición. En último caso, de persistir o empate, resolveríase a favor de aquel aspirante que tivese acadado unha maior puntuación na entrevista curricular. Serán aplicables os criterios fixados nas Bases Xerais reguladoras dos procesos selectivos para a cobertura de prazas de persoal laboral fixo do Concello de Brión en procedemento de consolidación de emprego temporal 1. A Constitución Española de 1978. Estrutura. Titulo Preliminar. Reforma Constitucional.2. Estatuto de Autonomía de Galicia. As Institucións da Comunidade Autónoma: O Parlamento. O consello de la Xunta. O Presidente.3. A Lei: Concepto e clases. Disposicións normativas con forza de lei. O Regulamento: concepto. Clasificación dos regulamentos 4. Acto administrativo: concepto e clases. Elementos do acto. A eficacia dos actos administrativos. Nulidade e anulabilidade.5. O procedemento administrativo; Iniciación, ordenamento, instrución e terminación. Finalización do procedemento: A obriga de resolver. O silencio administrativo.6. Os recursos administrativos. Concepto e clases, requisitos xerais. Os recursos ordinarios.7. O municipio. Elementos. Territorio e poboación.8. Organización municipal: O Alcalde. Competencias. Forma de elección e cesamento. Os Tenente de Alcalde. A Xunta de Goberno Local: Composición e atribucións. O Concello Pleno. Composición e competencias. As Comisións Informativas 9. Ordenanzas e regulamentos municipais. Procedemento de elaboración.10. A Lei 7/2007, do 12 de abril, do Estatuto Básico do Empregado Público. Clases de funcionarias/os. Situacións administrativas. Réxime disciplinario. Dereitos e deberes das/os funcionarias/os locais. Código de conduta das/os empregadas/os públicas/os. Réxime de incompatibilidades.11. A contratación administrativa. Clases de contratos. Elementos dos contratos. Os suxeitos. Obxecto e causa dos contratos públicos. A forma de contratación administrativa e os sistemas de selección do contratista. A formalización dos contratos. Os contratos menores.12. Facendas Locais: A Lei reguladora das Facendas Locais. Os recursos das Facendas Locais. Taxas e prezos públicos.1. Evolución do deporte 2. O papel do municipio en materia deportiva.3. O deporte como ámbito específico de xestión no sector público.4. A política deportiva no ámbito Local.5. Competencias das Administracións públicas en materia de Educación Física e Deporte.6. Das políticas do deporte ó plan de actuación municipal.7. O desenvolvemento do plan de actuación municipal.8. A planificación deportiva. O proceso planificador.9. O plan de uso dunha instalación deportiva: concepto, criterios a seguir, os usuarios e as súas demandas.10. Plan de uso das instalacións deportivas de Brión 11. Xestión dos servizos públicos municipais: tipos de xestión: xestión directa e indirecta 12. A Lei Galega do deporte: obxecto, principios xerais, competencias, suxeitos da actividade deportiva, actividade deportiva e instalacións deportivas.13. A ordenanza fiscal reguladora das taxas pola utilización das instalacións deportivas así como da prestación de servizos deportivos do Concello de Brión.14. Piscinas. Tratamento físico do auga das piscinas.15. Piscinas. Tratamento químico do auga das piscinas.16. O deporte en idade escolar: Obxectivos, filosofía do deporte escolar e directrices conductuais a seguir polos adestradores.17. Relacións pais-monitores: roles e responsabilidades dos pais, características dos pais e recomendacións a seguir.18. Desenvolvemento da actividade deportiva escolar no Concello de Brión e Comarca de Santiago 19. A realidade deportiva do Concello de Brión.20. A oferta de programas deportivos: oferta de actividades deportivas.21. Planificación e dirección de instalacións deportivas municipais. Principios xerais.22. A programación de actividades estables no Concello de Brión.23. Sendeirismo: As rutas de sendeirismo polo Concello de Brión.24. O quecemento: fundamentos, tipos e funcións. Criterios para a elaboración das tarefas de quecemento xeral e específico.25. A resistencia como capacidade física básica. Consideracións teóricas. Tipos de resistencia. Métodos de adestramento da resistencia. Evolución e fases sensibles da resistencia.26. A flexibilidade como capacidade física básica. Consideracións teóricas. Tipos de flexibilidade. Métodos de adestramento da flexibilidade. Evolución e fases sensibles da flexibilidade.27. A velocidade como capacidade física básica. Consideracións teóricas. Tipos de velocidade. Métodos de adestramento da velocidade. Evolución e fases sensibles da velocidade.28. A forza como capacidade física básica. Consideracións teóricas. Tipos de forza. Métodos de adestramento da forza. Evolución e fases sensibles da forza. A persoa que asina abaixo solicita ser admitida no proceso de selección de persoal laboral fixo para a praza de MONITOR/A DEPORTIVO, DECLARANDO que son certos os datos consignados nela, e que reúne as condicións esixidas para o ingreso como persoal laboral fixo do Concello de Brión. DATOS PERSOAIS _______________________________________________________________________________________________________ DNI: PRIMEIRO APELIDO: SEGUNDO APELIDO: NOME: TELÉFONO DE CONTACTO CON PREFIXO/TELÉFONO MÓBIL: DOMICILIO Enderezo: Código postal: E X P O N: Que reune os requisitos esixidos na convocatoria para a praza de MONITOR/A DEPORTIVO, e solicita tomar parte na selección en réxime laboral fixo, en procedemento de consolidación de emprego temporal. BRiON,. de …………………. de 2010. (SINATURA) A instancia acompáñase de (sinalar cun X según proceda): - Copia compulsada do DNI. - Documentación acreditativa orixinal ou fotocopia debidamente compulsada da formación aportada polo aspirante. - Declaración xurada de cumplir cos requisitos esixidos nas bases xerais –base 3ª-. - Relación dos méritos que se achegan. De conformidade co establecido na LEI ORGÁNICA 15/1999, DE 13 DE DECEMBRO, DE PROTECCIÓN DE DATOS DE CARÁCTER PERSOAL (LOPD), infórmase ao interesado/a que os datos facilitados neste formulario incorporaranse ao ficheiro automatizado do que é titular o Concello de Brión, con enderezo en Praza Carballeira de Santa Minia, 2 (Brión). Vostede poderá exercer, en calquera momento, os seus dereitos de acceso, rectificación, cancelación e oposición, previstos pola Lei. Ao asinar este formulario vostede autoriza expresamente a utilización dos seus datos persoais en tódalas actividades relacionadas co proceso de selección. Sr. Alcalde do Concello de Brión. O que se fai público para xeral coñecemento, informando que o prazo de presentación de instancias é de vinte días naturais contados a partir do día seguinte ao da publicación do anuncio da convocatoria no Boletín Oficial do Estado. Brión, 4 de outubro de 2010. O Alcalde. Asd. José Luís García García.